यह योजना भारत सरकार द्वारा चलाई जा रही है. इसकी घोषणा देश के वित्तमंत्री अरुण जेटली जी द्वारा 2015 – 16 के आम बजट के दौरान की गई थी. आम बजट 2017 – 18 के आने के बाद एक – एक करके कई योजनाओं की शुरुआत की गई, उन्हीं में से एक योजना “राष्ट्रीय वयोश्री योजना” की शुरुआत आन्ध्र प्रदेश के नेल्लोर में 1 अप्रैल 2017 को की गयी. इस उदघाटन समारोह में मुख्यअतिथि के रूप में ‘सोशल जस्टिस एंड एम्पोवेर्मेंट’ मंत्रालय के मंत्री श्री थावरचंद गहलोत मौजूद थे, जिन्होंने इस योजना का उद्घाटन किया.